RBI
రెపో రేట్లు యథాతథం
ముంబై,: రిజర్వుబ్యాంకు అందరూ ఊహించినట్లుగా కాకుండా భిన్నంగా వ్యవహరించింది. రెపోరేట్లను పావుశాతం తగ్గి స్తుందని మెజార్టీ కార్పొరేట్‌, ఆర్థికరంగాలు వేసిన అంచనాలకు భిన్నంగా రేట్లను యధాతథంగా కొనసాగించింది. రెపోరేట్లు ప్రస్తు తం ఉన్న 6.75శాతంవద్దనే కొనసాగించింది. రివర్స్‌రెపోబ్యాంకు రేటు 5.75శాతంగాను, 6.75శాతంగాను కొనసాగించింది. ఆర్‌బిఐ తన ఆరవ ద్వైమాసిక ద్రవ్యవిధాన సమీక్షలో బుధవారం రెపోరేటును ద్రవ్యసర్దుబాటు సౌకర్యం(ఎల్‌ఎఎఫ్‌) కింద స్థిరంగానే కొనసాగించింది.
రివర్స్‌రేట్‌ను మాత్రం 5.75శాతంవద్ద కొన సాగించింది. ఇక స్వల్పకాలిక సర్దుబాటు (మార్జినల్‌ స్టాండింగ్‌ ఫెసిలిటీ)ని బ్యాంక్‌ వడ్డీరేటును 6.75శాతంగా నిర్ణయించింది. 25 బేసిస్‌ పాయింట్లు కోత విధిస్తుందని అన్ని వర్గాలు ఊహిం చాయి. ఖచ్చితంగా ఉంటుందని ఆర్థికవ్యవస్థకు అనివార్యం అవు తుందని మోతీలాల్‌ ఓస్వాల్‌ సిఎండి మోతీలాల్‌ ఓస్వాల్‌ వెల్లడిం చారు. అంతర్జాతీయ అనిశ్చితి, ముడిచమురుధరలు పెరగడం కీలకద్రవ్యోల్బణం కీలకపాత్ర పోషించాయి. దీనివల్లనే వడ్డీరేట్లను కొనసాగించాల్సిన పరిస్థితులు ఏర్పడినట్లు మిరే అసెట్‌ గ్లోబల్‌ ఇన్వెస్ట్‌మెంట్‌ హెడ్‌ మహేంద్రకుమార్‌ జాజూ వెల్లడించారు. ఇక రానున్న ఆర్థిక సంవత్సరానికి స్థూల విలువల జోడింపు అంచ నాలు 6.9శాతంగా ఉంటుందని అంచనా. ఆర్‌బిఐ తన స్థూల విలువల జోడింపు(జివిఎ)ను 7.4 శాతం వద్ద కొనసాగించింది.
రానున్నరోజుల్లో వృద్ధి గణనీయంగా ఉంటుందని సెంట్రల్‌ బ్యాంకు అంచనా వేసింది. నగదుఆధారితరంగాలైన రిటైల్‌ట్రేడ్‌, హోటల్స్‌ రెస్టారెంట్లు, రవాణారంగం అసంఘటితరంగం వంటివి మంచి వినిమయశక్తితోను పెట్టుబడుల డిమాండ్‌తో వృద్ధినిసాగిస్తాయన్నారు. డిసెంబరునెలపరంగా ఆర్‌బిఐ ద్రవ్యోల్బణం ఐదుశాతంగా అంచనావేసింది. వచ్చే ఆర్థిక సంవత్సరం మొదటి ఆరునెలల్లోను ఆర్‌బిఐ ద్రవ్యోల్బ ణాన్ని నాలుగు నుంచి 4.5శాతంగా నిర్ణయించింది. రెండో అర్ధభాగంలో 4.5శాతం నుంచి ఐదుశాతానికి వస్తుందని ప్రకటించింది. ముడిచమురుధరలు పెరగ డం, కరెన్సీ మారకంవిలువల్లో అనిశ్చితి వంటివి అంత ర్జాతీయ ఆర్థిక మార్కెట్లలో చోటుచేసుకునే పరిణామాలు వంటివి కొంతకీలకం అవుతాయి. అలాగే ఏడో వేతన సంఘానికి సంబంధించి ఇంటి అద్దె భత్యాలు వంటివి కూడా కీలకం అవు తాయి. మానిటరీ పాలసీ కమిటీ వైఖరి తటస్థంగా ఉంది. సిపై ద్రవ్యోల్బణం ఐదుశాతానికి వచ్చేంతవరకూ ఈ విధానం కొన సాగుతుందని, మధ్యంతరంగా ఆర్‌బిఐ నాలుగుశాతం లక్ష్యంతో అదనంగా రెండుశాతం అటూ ఇటూగా ఉండవచ్చని చెపుతోంది.
పొదుపుఖాతాలపై విత్‌డ్రా ఆంక్షల సడలింపు ఇక పొదుపుఖాతాలు నగదు విత్‌డ్రా పరిమితులను తొలగించింది. మానిటరీపాలసీ సమీక్షలో ఆర్‌బిఐ నగదు పరిమితులను ప్రస్తు తం ఉన్న 24 వేల నుంచి రూ.50వేలకు పెంచింది. వారానికి 50వేలు దాటకుండా విత్‌డ్రాచేసు కోవచ్చు. ఈనెల 20వ తేదీ నుంచి ఈఉత్తర్వులు అమలులోకి వస్తాయి. అన్ని నగదు విత్‌డ్రాఆంక్షలను వచ్చే నెల 13వ తేదీనుంచి ఎత్తివేస్తున్నట్లు ఆర్‌బిఐ ప్రకటించింది. కరెంటుఖాతా లపై విత్‌డ్రా పరిమితులను ఇప్పటికే తొలగించింది. చెక్కులు, ఎటిఎంల ద్వారా ఉన్న వాటిని కూడా సడలిం చింది. ఆర్‌బిఐ ప్రకటించిన పాలసీ రేట్లను క్షేత్రస్థాయికి బ్యాంకులు తీసు కెళ్లాలని ఆదేశించింది. బ్యాంకింగ్‌ రంగంలోని నిరర్ధక ఆస్తులను సాధ్య మైనంత త్వరగా పరిష్కరించుకోవా లని, బ్యాంకుల పునఃమూలధనీక రణ అనివార్యం అవుతుందని బ్యాంకు అభిప్రాయం వ్యక్తంచేసింది. అలాగే చిన్నమొత్తాల పొదుపు పథకాలపై ఉన్న వడ్డీరేట్ల సర్దుబాట్లు ప్రభుత్వ సెక్యూరిటీల్లో రాబడులు పెంచేవిగా ఉండాలని, తదనంతరం మెచూరిటీ నాటికి వచ్చే రాబడుల మొత్తాన్ని పూర్తిగా అమలయ్యేవిధంగా చూడాలని సూచించింది. మొత్తం మీద అందరి అంచనాలకు భిన్నంగా రిజర్వుబ్యాంకు వడ్డీరేట్లను యధాతథంగానే కొనసాగించింది.